徐天澤

徐天澤（），字惠民，一字伯雨，號蕙皋。順天府昌平縣（今北京市昌平區）校尉籍，浙江餘姚縣（今餘姚市）人，明朝政治人物。

 生平 
弘治十四年（1501年）辛酉科順天鄉試第十六名舉人。弘治十五年（1502年）聯捷壬戌科會試第八十三名，二甲第十六名進士。授南京工部主事。出爲廣西桂林府知府。正德十二年（1517年）考察，以「不謹」去職 《大明武宗毅皇帝實錄·卷之一百四十二》：正德十二年……吏部會都察院考察天下諸司官，以參政景佐、吳晟，副使蕭淵、汪景芳，知府樊瑀、丁襄，苑馬寺少卿冉繼志等俱年老；參政柳尚義，參議楊清、張簡、張岐等俱有疾；參政艾洪，僉事喻文璧，知府黃相、石鳳、萬英，苑馬寺卿孫焵等俱罷軟；布政使倪天民、陳逵，參政胡鍵、邊億、徐翊、劉台、戴敏，參議王泰，孫清，副使馮顯、羅玹、張鳳羾、程銈、劉浩，僉事趙官、殷鏊、甯河、閻鐸、胡止、楊時周、張嘉謨、孔公才、李淳、白杲、侯自明、蔡中孚、周謨、王介、林近龍，知府章寓之、饒榶、章澤、馬騤、馮本澄、徐天澤、初賢、黃翱、梁珠、嚴永灌、葉信、官倫、馬文，運使王宣及知府已升通政張龍，俱不謹；副使陳懷經、林魁，僉事李淳、田汝耔、徐海，知府馬騤、陸棟等俱才力不及並不謹；府同知等官屈銓等共一千二百九十五員，又雜職一千二百一十四員，請如例令老疾者致仕，罷軟不謹者冠帶閒住，才力不及者調用。詔如例惟張龍、孫清留用。。嘉靖六年（1527年）卒王守仁，《吊蕙皋府君文》（嘉靖六年八月）：呜呼伯雨！胡宁止是？英妙之年，俊才高第。阔步长趋，俛视一世。搆嫉中遭，幡然林壑。静养有开，锐志圣学。精微日臻，豁然大觉。吾道得人，同志是资。倏焉倾逝，天实丧予！方有师旅，奔讣无期。临风一恸，痛也何如。呜呼痛哉！。

 家族 
曾祖徐伯昂；祖父徐祿；父徐雲，聽選官。母闕氏。具庆下。

参考文献

Category:南京兵部主事
Category:明朝桂林府知府
Category:餘姚人
Category:昌平人
T